የኢትዮጵያ ፌዴራሊስት ሃይሎች ጥምረት ምርጫውን የማራዘም ውሳኔን እንደሚደግፍ አስታወቀ


አዲስ አበባ:- የኢትዮጵያ ፌዴራሊስት ሃይሎች ጥምረት የምርጫ 2012 የማራዘምን ውሳኔን እንደሚደግፍ አስታወቀ። ጥምረቱ አስቸኳይ መደበኛ ስብሰባውን በአዲስ አበባ አካሂዷል።
ቀደም ሲል በመቐለ ጉባኤና በሌሎች ስብሰባዎች ምርጫው በተያዘለት የጊዜ ሰሌዳ መካሄድ አለበት ብሎ አቋሙን ሲገልፅ መክረሙን ያስታወሰው ጥምረቱ፤ ይህ ውሳኔ ስህተት በመሆኑ የቀረበውን የመፍትሔ ሐሳብ እንደግፋለን ብሏል።
ወቅቱ የኮሮና ቫይረስ የዓለምን ሁኔታ በብዙ መልክ እየቀየረ ያለበት መሆኑን የጠቀሰው ጥምረቱ፥ የኢት ዮጵያም ነባራዊ ሁኔታ ከዚህ የተለየ አይደለም ብሏል።
በመሆኑም የወቅቱ ቀዳሚ አጀንዳ ኮሮናን መከላከልና የተደቀኑ የሉዓላዊነት ሥጋቶችን ማክሸፍ በመሆኑ የምርጫ መራዘም ውሳኔውን እንቀበላለን ብሏል።
 ከዚህ ውጭ ጥምረቱ ለዜጎች ሁለንተናዊ ጥቅምና ለሀገር ደህንነት ለመታገል የተመሰረተ እንጂ የማንም ቡድን መልዕክት ተቀባዮች አይደለም ብሏል።
የህዳሴ ግድብም በተባለበት የጊዜ ገደብ እንዲከናወንና ህዝቡም ድጋፉን እንዳያቋርጥ ጥምረቱ ጠይቋል።
የኢትዮጵያ ፌዴራሊስት ሃይሎች ጥምረት የመጀመሪያ ጉባኤውን በአዲስ አበባ ያደረገ ሲሆን፥ ይፋዊ ቢሮውን በከተማዋ መክፈቱንም አስታውቋል ሲል ፋና ብሮድካስቲንግ ኮርፖሬሽን ዘግቧል።
አዲስ ዘመን ግንቦት 7/2012በጋዜጣው ሪፖርተር

